open-index/open-wikipedia-markdown huggingface dataset:
Bjørnedyr

* **[[Arthrotardigrada]]**
* **[[Echiniscoidea]]**
* **[[Eutardigrada]]**
* ***[[Thermozodium esakii]]***

**Bjørnedyr** (Tardigrada - basert på latin *tardus* - langsom, *gradus* - steg, trinn) er en rekke av veldig små, men allestedsnærværende organismer. Det mest påfallende fellestrekket for denne gruppen er at de er svært små (til 0,1 til 1,2&nbsp;mm), noe som har ført til en utvikling der mange organsystemer har blitt sterkt forenklet eller tilbakedannet. Dette gjelder sirkulasjonssystemet, åndedrettsorganer, ekskresjonsorganer, og til og med én av kjønnskjertlene (gonadeene, det vil si testikler eller eggstokker) har gått tapt. Fire beinpar er bevart; i tillegg kommer et par med dolker i munnhulen, formodentlig et *modifisert beinpar*. Den sekundære kroppshulen er kraftig redusert og er begrenset til kun å omslutte kjønnskjertelen.

## Levevis
Det er beskrevet ca.  arter i alle miljøer fra dyphavet til høyfjellets isbreer; landlevende arter lever blant løv, i mose og så videre og må være omgitt av en vannhinne. De er parasitter eller rovdyr, som lever av enten planteceller eller små dyr (bjørnedyr, hjuldyr, ledd- eller rundormer). En delgruppe av bjørnedyrene (Eutardigrada, som betyr «ekte bjørnedyr») er kjent for å kunne forvandle seg til små tønneformede dvalestadier, som tillater dem å overleve de mest utrolige miljøpåkjenningene (hovedsakelig langvarig tørke og sterk kulde). De kan overleve oppvarming til 151&nbsp;℃ og nedfrysing til &minus;253&nbsp;℃, overleve høy radioaktivitet, vakuum og trykk opp til  atmosfærer i kryptobiosen (dvalen). Dyret kan være i dvale i opp til ti år.

De ekstreme forholdene dyrene er i stand til å overleve i gjør at de må ha ekstra sterk beskyttelse av genmaterialet, som er i stand til å reparere seg selv etter tørke eller nedfrysing.

## Systematikk
Tradisjonelt er bjørnedyrene regnet som en «egen» gruppe. Fylogenetisk ser  bjørnedyr, fløyelsormer og leddyr alle ut til å stamme fra en prekambrisk gruppe, lobopoder. Forskningsresultater tilsier at bjørnedyr er søstergruppen til leddyrene, det vil si panarthropodene minus bjørne- og fløyelsdyr. Noen systemer regnes bjørnedyrene til leddyrene (altså at leddyr=Panarthropoda). Om man velger å inkludere dem i gruppen Arthropoda (leddyr) eller ikke er en smakssak, men denne høyst spesialiserte gruppe skilte lag med leddyrenes forfedre før de utviklet et ytre skjelett med leddete bein, som er leddyrens kjennetegn.

## Referanser


## Eksterne lenker
* 
* Tardigrada Newsletter – engelskspråklig
* www.tardigrades.bio.unc.edu/ – engelskspråklig
Mario Nasalli Rocca di Corneliano

** Mario Nasalli Rocca di Corneliano** (født 12. august 1903 i Piacenza i Italia, død 9. november 1988 i Roma) var en av den katolske kirkes kardinaler, og tilknyttet Den romerske kurie.

Han var nevø til kardinal Giovanni Battista Nasalli Rocca di Corneliano.

Han ble kreert til kardinal i 1969 av pave Paul VI.

Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.

## Referanser


## Eksterne lenker
* Biografi på The Cardinals of the Holy Roman Church
Tumbler-Snapper Able

**Able** var en prøvesprengning av en atombombe gjennomført av USA under Operation Tumbler-Snapper. Detonasjonen ble utført i Nevada 1. april 1952. Bomben var på 1 kilotonn (4,2 terajoule.)

## Se også
*Liste over prøvesprengninger

## Referanser
Ranger Baker

**Baker** var en prøvesprengning av en atombombe utført av USA under Operation Ranger. Detonasjonen ble utført på Frenchman Flat i Nevada 28. januar 1951. Bomben var på 8 kilotonn (33,5 terajoule.)

## Se også
*Liste over prøvesprengninger

## Referanser
Erich Koch-Weser

**Erich Koch-Weser** (født 26. februar 1875 i Bremerhaven, død 19. oktober 1944 i Brasil) var en tysk advokat og venstreliberal politiker (DDP). Han var sitt lands justisminister fra 1928 til 1929. 

## Liv og virke

### Politiske verv
I 1901 ble han borgermester i Delmenhorst, og i 1913 ble han overborgermester i Kassel. Han var medlem av Riksdagen fra 1919 og ble samtidig innenriksminister (til 1921). Han var også kortvarig Tysklands visekansler i 1920. Koch-Weser tilhørte i tillegg til DDP også Reichsbanner Schwarz-Rot-Gold. Mellom 1924 og 1930 var han formann for DPP, fra juni 1928 til mai 1929 riksjustisminister. Partiet hans mistet denne posten ved den nye regjeringsdannelsen det året, og han åpnet deretter en advokatpraksis i Berlin sammen med sin sønn. 

### Bakgrunn og familie
Erich Koch-Weser var selv protestantisk kristen, men hans mor var jødisk, og han emigrerte derfor etter nasjonalsosialistenes maktovertagelse i 1933 sammen med sin familie til Brasil. Han kjøpte her en 100 hektar stor kaffeplantasje og grunnla Rolândia, en berømt tysk nybyggerkoloni i området. Han døde under et år før krigens slutt. Kort etter at krigen var over reiste familien Koch-Weser tilbake til Tyskland.

Hans barnebarn Caio Koch-Weser er en SPD-politiker og kjent økonom, som var statssekretær i det tyske finansministeriet fra 1999 til 2005.

## Referanser
Liste over Tysklands justisministre

**Tysklands justisministre** er medlemmer av den føderale regjeringen og sjefer for Tysklands justisdepartement.

Tysklands delstater har i tillegg sine egne justisministre.

## Justisstatssekretærer, 1876-1918
*Heinrich Friedberg 1876-1879
*Hermann von Schelling 1879-1889
*Otto von Ohlschläger 1889-1891
*Robert Bosse 1891-1892
*Eduard von Hanauer 1892-1893
*Rudolf Arnold Nieberding 1893-1909
*Hermann Lisco 1909-1917
*Paul Georg Christof von Krause 1917-1918

## Justisministre, 1918-
*Otto Landsberg 1919
*Eugen Schiffer 1919-1920
*Andreas Blunck 1920-1921
*Eugen Schiffer 1921
*Gustav Radbruch 1921-1922
*Rudolf Heinze 1922-1923
*Gustav Radbruch 1923
*Erich Emminger 1923-1924
*Kurt Joël 1924-1925
*Josef Frenken 1925
*Hans Luther (acting) 1925-1926
*Wilhelm Marx 1926
*Johannes Bell 1926-1927
*Oskar Hergt 1927-1928
*Erich Koch-Weser 1928-1929
*Theodor von Guérard 1929-1930
*Johann Viktor Bredt 1930
*Kurt Joël 1930-1932
*Franz Gürtner 1932-1941
*Franz Schlegelberger 1941-1942
*Otto Georg Thierack 1942-1945
*Thomas Dehler 1949-1953
*Fritz Neumayer 1953-1956
*Hans-Joachim von Merkatz 1956-1957
*Fritz Schäffer 1957-1961
*Wolfgang Stammberger 1961-1962
*Ewald Bucher 1962-1965
*Karl Weber 1965
*Richard Jaeger 1965-1966
*Gustav Heinemann 1966-1969
*Horst Ehmke 1969
*Gerhard Jahn 1969-1974
*Hans-Jochen Vogel 1974-1981
*Jürgen Schmude 1981-1982
*Hans A. Engelhard 1982-1991
*Klaus Kinkel 1991-1992
*Sabine Leutheusser-Schnarrenberger 1992-1995
*Edzard Schmidt-Jortzig 1996-1998
*Herta Däubler-Gmelin 1998-2002
*Brigitte Zypries 2002-2009
*Sabine Leutheusser-Schnarrenberger 2009-2013
* Heiko Maas 2013–2018
* Katarina Barley (SPD) 2018–2019
*Christine Lambrecht (SPD) 2019–2021 
*Marco Buschmann (FDP) 2021–2025
*Stefanie Hubig (SPD) 2025–

## Referanser
Caio Koch-Weser

**Caio Koch-Weser** (født 25. juli 1944 i Rolandia, Brasil) er en tysk embedsmann og politiker (SPD). Han var statssekretær i finansministeriet fra 1999 til 2005.

Koch-Weser ble født i Brasil, ettersom hans foreldre og besteforeldre hadde forlatt hjemlandet Tyskland på grunn av sin delvis jødiske herkomst i 1933. Han er barnebarn av Tysklands tidligere visekansler, innenriksminister og justisminister Erich Koch-Weser. Kort etter annen verdenskrigs slutt vendte familien Koch-Weser tilbake til hjemlandet.

Caio Koch-Weser studerte sosialantropologi, sosiologi og historie i Münster, Berlin og Bonn, og avsluttet studiet med hovedfag i sosialøkonomi. Fra 1973 arbeidet han for Verdensbanken, fra 1991 som visepresident og fra 1996 som administrerende direktør. I mai 1999 ble han utnevnt til statssekretær i det tyske finansministeriet. Han var den tyske regjeringens førstevalg til posten som ny sjef for Det internasjonale pengefondet, men USA la ned veto mot ham og den tyske regjeringen valgte isteden konservative Horst Köhler.

I oktober 2005 gjorde han kjent at han etter eget ønske ikke ville fortsette som statssekretær i den nye regjeringen.

Fra januar har han vært viseformann i styret i Deutsche Bank. Han sitter også i styret i  Bertelsmann-Stiftung, Verdens økonomiske forum og i den Brusselbaserte tenketanken BRUEGEL.

## Referanser
Castle Bravo

**Castle Bravo** var en prøvesprengning av en hydrogenbombe under Operation Castle. Detonasjonen ble utført på Bikiniatollen i Stillehavet 1. mars 1954. Bomben var på 15 megatonn (63 petajoule) og er den største hydrogenbomben som er blitt detonert av USA. Opprinnelig skulle bomben ha eksplodert med 6 megatonn, men en uventet utvikling av energi resulterte i at eksplosjonen ble over dobbelt så kraftig som den var planlagt å bli.

Ett minutt etter detonasjonen nådde den gigantiske soppskyen 15 000 meter, etter to minutter hadde den nådd 30 000 meter. Etter seks minutter nådde soppskyen toppen, ved 40 000 meter. På bakken etterlot den seg et 1 984 meter bredt og 76 meter dypt krater.

Bravo utløste det verste radioaktive nedfallet i amerikansk historie, som la seg over store områder og eksponerte en del innbyggere og militært personell på Marshalløyene for stråling. I tillegg ble også mannskapet på en japansk fiskeskøyte eksponert for strålingen da de hadde klart å komme seg usett inn i karantenesonen rundt nullpunktet. En av fiskerne døde senere av strålesyke.

Det radioaktive nedfallet som havnet på den japanske fiskebåten «Daigo Fukuryū Maru». Kjernefysiker og fredsaktivist Joseph Rotblat fikk tak i prøver av nedfallet fra «Daigo Fukuryū Maru» og hans analyse viste at det var en tre-trinns bombe som var mye «skitnere» enn amerikanske myndigheter ga inntrykk av; Rotblat mente at myndighetene bagatelliserte faren ved radioaktivt nedfall. Rotblat offentliggjorde det oppsiktsvekkende funnet fra fiskebåten i *Atomic Scientist Journal* (mars 1955) noe som gjorde ham offentlig kjent og skapte mer oppmerksomhet om mulige farer ved atomvåpen.. Rotblats offentliggjøringen i mars 1955 ble forsiktig omtalt i britiske og amerikanske presse, der amerikanske aviser fremhevet kritikken av amerikanske atomvåpenmyndigheter. Rotblat argumenterte for en føre-var tankegang og ba om prøvestans.

## Se også
*Liste over prøvesprengninger
## Referanser
DAK

**DAK** kan ha flere betydninger:

* Dataassistert konstruksjon
* Det Akademiske Kvarter
* Det tyske Afrikakorpset
Tromsø katolske stift

**Tromsø stift** (*Praelatura Tromsoeana*) er et katolsk prelatur med sete i Tromsø. Det ledes av en biskop, men har ikke status som bispedømme. Da begrepet *prelatur* ble betraktet som fremmed i Norge, valgte man på 1970-tallet å kalle det et stift. I praksis fungerer det som et bispedømme, og er i så fall verdens nordligste. Det omfatter Nordland, Troms og Finnmark, og Svalbard.

Det utgjorde først en del av det apostoliske vikariat Sverige, etter at Den katolske kirke ble gjenetablert i Norge i 1843. I 1855 ble det en del av det apostoliske prefektur for Nordpol-områdene, eller Nordpolmisjonen, med sete i Alta. I 1869 ble det innlemmet i det nye prefekturet Norge, som i 1892 ble et vikariat. 

Den katolske kirke i Norge ble i 1931 delt i tre distrikter, og Nord-Norge ble da et misjonsdistrikt. I 1944 ble dette oppgradert til et prefektur, i 1955 til vikariat og i 1979 til prelatur. 

## Overhyrder og ''administratorer''

### Det apostoliske vikariat Sverige
*Laurentius J. Studach (1843&ndash;1855)

### Det apostoliske vikariat for Nordpol-områdene
*Paul Marie Etienne de Djunkovskij (1855&ndash;1861)
*Bernard Bernard (1861&ndash;1869)

### Det apostoliske prefektur Norge

*Bernard Bernard (1869&ndash;1887)
*Johannes Olav Fallize (1887&ndash;1892)

### Det apostoliske vikariat Norge

*Johannes Olav Fallize (1892&ndash;1922)
*Johannes Olav Smit (1922&ndash;1928)
*Olav Offerdahl (1928&ndash;1930)
*Henrik Irgens (*apostolisk administrator* 1930&ndash;1931)

### Misjonsdistriktet Nord-Norge
*Henrik Irgens (*apostolisk administrator* 1931&ndash;1932)
*Johannes Starke M.S.F. (1932&ndash;1939)
*Johannes Wember M.S.F. (1939&ndash;1944)

### Det apostoliske prefektur Nord-Norge
*Johannes Wember M.S.F. (1944&ndash;1955)

### Det apostoliske vikariat Nord-Norge
*Johannes Wember M.S.F. (1955&ndash;1976)
*Johannes Baptist Przyklenk M.S.F. (1976&ndash;1977)
*Walter Huijbregts M.S.F. (*provikar* 1977)
*Gerhard Goebel M.S.F. (*apostolisk administrator* 1977&ndash;1979)

### Tromsø stift
*Gerhard Goebel M.S.F. (*apostolisk administrator* 1979&ndash;1979, biskop-prelat 1979&ndash;2006)
*Berislav Grgić (biskop-prelat 2009&ndash;2023)
*Erik Varden O.C.S.O. (*apostolisk administrator* 2023&ndash;-)

## Eksterne lenker
*
Antler

**Antler** var en prøvesprengning av en atombombe under en britisk operasjon. Detonasjonen ble utført i Maralinga i Australia 14. september 1957. Bomben var på 20 kilotonn. (84 terajoule)

## Se også
*Liste over prøvesprengninger
Paul Marie Etienne de Djunkovskij

**Paul Marie Etienne de Djunkovskij** (1821–1870) var en russisk prefekt for Det apostoliske prefektur for Nordpol-områdene fra 1855 til 1861.

Han ble født i St. Petersburg i Russland, og konverterte fra Den russisk-ortodokse kirke til Den katolske kirke. Han ble presteviet i 1855, og kom til Alta samme år.

Etter å ha forlatt Norge reiste han tilbake til Russland, hvor han før sin død i 1870 reverterte tilbake til Den russisk-ortodokse kirke.

## Referanser
Åttende armé (Storbritannia)

**Den britiske 8. armé** var en av de mest kjente militære avdelingene fra andre verdenskrig, og kjempet i Nord-Afrika og Italia. Større deler av arméen kom fra samveldestater og britiske kolonier, slik som Australia, Canada, New Zealand, India, Rhodesia og Sør-Afrika. Dessuten inkluderte den et stort antall frie franske styrker og polske styrker. Imidlertid ble større deler av det australske bidraget trukket tilbake etter at stillehavskrigen begynte i desember 1941.

## Operasjoner i Nord-Afrika

8. armé ble dannet utfra Western Desert Force i september 1941 og satt under generalløytnant Alan Cunninghams kommando. Den nye arméen kom først i kamp som en samlet avdeling 17. november 1941 da de gikk inn i Libya i et forsøk på å stoppe Rommels fremrykning. Siden arméen mislyktes i å stoppe Rommel fulgte en serie lederbytter, først ble Cunningham erstattet av generalmajor Neil Ritchie. Og senere ble han byttet ut da den britiske øverstkommanderende for Midtøsten general Claude Auchinleck overtok kommandoen av 8. armé selv. Han lykkes i å stoppe Rommel ved det første slaget om El Alamein, men klarte ikke å utnytte denne seieren og ble derfor byttet ut med general Harold Alexander som øverstkommanderende for Midtøsten og general Bernard Montgomery som sjef for 8. armé. Arméen kom på offensiven etter det andre slaget om El Alamein og forfulgte de tysk-italienske styrkene til Tunisia der disse overgav seg.

## Operasjoner i Italia og Østerrike

Arméen deltok i Operasjon Baytown (invasjonen av det italienske fastlandet) og rykket oppover den østlige siden av Italia. På slutten av 1943 ble general Montgomery overflyttet til Storbritannia for å begynne planleggingen av invasjonen i Normandie, han ble etterfulgt av generalløytnant Oliver Leese.

Under stillingskrigen langs den tyske vinterlinjen tidlig i 1944 ble arméen forflyttet til vestkysten for å bistå i den allierte fremrykningen mot Roma. Det var en polsk avdeling fra 8. armé som inntok klosteret under slaget om Monte Cassino.

Etter erobringen av Roma ble 8. armé igjen forflyttet til Adriaterhavskysten. På slutten av sommeren 1944 befant arméen seg igjen foran sterke tyske forsvarsstillinger, denne gangen den gotiske linjen. Denne forsvarslinjen sinket den allierte fremrykningen og det var ikke før våren 1945 at arméen igjen var på offensiven. I mellomtiden ble Leese byttet ut med generalløytnant Richard McCreery.

Under offensiven i 1945 rykket arméen inn i Nord-Italia og Østerrike og tok store mengder fanger. Problemer oppsto mellom allierte styrker og Titos jugoslaviske partisaner. Da disse hadde kommet den 8. armé i forkjøpet til Venezia Giulia og forsøkte å beholde kontrollen over området.

Den 8. armé ble oppløst og gjenopprettet som British Forces in Austria som kontrollerte den britiske okkupasjonssektoren av Østerrike.
Åttende armé

**Åttende armé** har flere betydninger:

*Åttende armé (Storbritannia)
*Åttende armé (USA)
*Åttende armé (Tyskland)
USD (andre betydninger)

**USD** kan bety:
* Amerikansk dollar, i henhold til ISO 4217
* University of San Diego
* University of South Dakota
Ánirnar

**Ánirnar**, før 2011 **Ánir** (dansk: *Åerne*), er en bygd på Færøyene. Den ligger på vestkysten av Borðoy ved Haraldssund, 3 km nord for Klaksvík. Ánirnar ligger i kommunen Klaksvík. Den 1. januar 2014 hadde Ánirnar 60 innbyggere.

Ánirnar ble grunnlagt som en *[[niðursetubygd]]* om lag 1840. Fra Ánir går det en 1,7 km lang veitunnel til Árnafjørður, åpnet i 1965. Ánirnar har en moderne havn, Norðhavnin, som fungerer som en forlengelse av havneanleggene i Klaksvík. I løpet av 2012 og 2013 økte folketallet i bygden kraftig, etter at en rekke moderne boliger ble ferdigstilt. 

## Referanser


## Eksterne lenker
*
Tsar Bomba

**Tsar Bomba** (russisk: Царь-бомба, «Tsar-bomben») er kallenavnet på hydrogenbomben RDS-220 (dekknavn *Vanja*) &mdash; det største og kraftigste kjernefysiske våpen som noensinne er detonert. Bomben ble utviklet av Sovjetunionen, og var opprinnelig designet til en sprengkraft på 100 megatonn TNT (420 petajoule); dette ble imidlertid redusert til halvparten for å begrense mengden radioaktivt nedfall.

Detonasjonen ble utført den 30. oktober 1961 kl. 11:32 (Moskvatid) over Mitjusjikhabukta atomprøvefelt (Felt C: Sukhoi Nos), nord for polarsirkelen på  den russiske øya Novaja Semlja i Nordishavet.

## Andre navn
Bomben ble også kalt *Kuzkina mat* (Кузькина мать; «Kuzmas mor»), muligens et ordspill på Nikita Khrusjtsjevs løfte at de skulle vise USA *Kuzkina mat* (et russisk idiom som kan gjengis omtrent «Vi skal vise dere!») under en sesjon i 1960 i FNs generalforsamling.

Kallenavnet «Big Ivan» verserte også.

## Beskrivelse

Bomben ble sluppet fra en høyde på 10,5 kilometer, og var designet for å detonere 4 kilometer over jordoverflaten (4,2 kilometer over havflaten) ved hjelp av barometriske sensorer.

Lysglimtet var synlig i en radius av 2&nbsp;000 kilometer. Ildkulen utviklet seg til å bli 8&nbsp;km bred i løpet av få sekunder og var så intens at mennesker i en radius av 100 kilometer på bakkenivå kunne fått 3. grads forbrenninger. I en radius av 1&nbsp;000 kilometer gjorde trykkbølgen skader på vegetasjon og bygninger. Soppskyen steg 64&nbsp;km til værs.

Det er 900&nbsp;km fra sprengningsstedet til Vardø.  Også Hopen, Murmansk og Dikson ville vært skadet. Lysglimtet ble sett i Vardø, men det ble ikke registrert skader der.

Bomben veide 27 tonn og var 8 meter lang og 2 meter bred.

Selv om bomben sprengte i relativt stor høyde, utløste eksplosjonen også flere former for seismiske bølger med en styrke på 5,8. P-bølger ble målt til og med på jordklodens motsatte side fra testområdet. Dette betyr at dette var den kraftigste geoaktivitet noensinne utløst av menneskelig aktivitet (2016).

## Se også

* Liste over prøvesprengninger

## Referanser


## Eksterne lenker
*
Theofrastos

**Theofrastos** (egentlig **Tyrtamos**, født ca. 371/372 f.Kr. i Eresos på Lésvos, død 287 f.Kr. i Athen) var en gresk vitenskapsmann og pedagog. 

Theofrastos var elev av både Platon og Aristoteles, og etterfulgte sistnevnte som leder for den peripatetiske skolen i Athen. Det var Aristoteles selv som gav ham navnet *Theofrastos*, det vil si «gudtaleren» eller «han som han som taler som en gud». Han var en svært avholdt og populær pedagog og leder gjennom over 30 år, og skolen hadde på et tidspunkt over 2000 studenter, deriblant den berømte komediedikteren Menander. 

Theofrastos arbeidet innenfor de fleste vitenskaper, for en stor del som formidler av andres viten. Da Ptolemaios Soter påbegynte sitt berømte bibliotek i Alexandria, tok han utgangspunkt i Aristoteles' og Theofrastos' bibliotek i Athen.

Størst betydning har Theofrastos' to avhandlinger i botanikk hatt, *[[Historia Plantarum]]* («Plantenes historie») og *De causis plantarum* («Årsaker til plantevekst»). I mer enn 1500 år var disse bøkene hovedverker innafor botanikken. Begge bøker inneholder nøyaktige observasjoner av plantenes bygning – nesten 500 arter i alt. Han var den første som skrev om bestøvning og plantenes formering. Bøkene inneholder også praktiske opplysninger om kultivering, plantesjukdommer og poding, foruten plantenes medisinske anvendelse.

Det later til at Theofrastos gjorde sine studier i skolehagen, og han samla også inn andres observasjoner av planter, blant annet fra hjemvendte soldater fra Aleksander den stores felttog i Asia. I beskrivelsene gjorde han bruk av ord fra dagliglivet. Noe av terminologien hans er fortsatt i bruk i botanikken. Carl von Linné kalte Theofrastos for «botanikkens far».

## Referanser


## Litteratur
* 

## Eksterne lenker
* 
* Pamela M. Huby: «Theophrastus (c.372–c.287 BC)» i *Routledge Encyclopedia of Philosophy* 1998 doi:10.4324/9780415249126-A115-1. Hentet 30. juni 2016
* ''Theophrastus Project'' , Department of Humanities, Simon Fraser University
Josemaría Escrivá

**Josemaría Escrivá** (egentlig *Josemaría Escrivá de Balaguer y Albas*; født 9. januar 1902 i Barbastro i Spania, død 26. juni 1975 i Roma) var en spansk katolsk prest som grunnla organisasjonen Opus Dei.

## Liv og virke
### Bakgrunn
Han var det ene av seks barn av José og Dolores Escrivá. Hans tre yngre søstre døde i barnealder. I 1915 måtte familien flytte da farens forretning gikk konkurs; de bosatte seg da i Logroño. 

Han skal ha følt prestekallet første gang da han så sporene en munk lavet i sneen.

### Prest
Etter studier i Logroño og Zaragoza ble han presteviet i Zaragoza den 28. mars 1925. Han dro til Madrid i 1927 for å ta doktorgrad i jus. Den 2. oktober 1928 grunnla han Opus Dei som katolsk legbevegelse. Undertrykkelse av religion og massakrer av prester utført av republikanere under den spanske borgerkrig tvang ham til å skjule seg, selv om han risikerte livet for å virke som prest for troende katolikker. Da borgerkrigen endte i 1939 kunne han omsider gjenoppta sine studier i Madrid, hvor han tok den juridiske doktorgrad.

Prestefellesskapet av det hellige kors, knyttet til Opus Dei, ble grunnlagt i 1943, og Escrivá flyttet til Roma i 1946. Etter å ha tatt doktorgraden i teologi ved Lateranuniversitetet ble han konsultor for to av Vatikanets kongregasjoner og æresmedlem av det pavelige teologiske akademiet. Han ble utnevnt til æresprelat av pave Pius XII og Opus Dei ble offisielt godkjent av paven den 16. juni 1950. Escrivá virket frem til sin død for Opus Dei, og bevegelsen hadde i 1975 60 000 medlemmer av 80 nasjonaliteter.

Han ble kanonisert den 6. oktober 2002 av pave Johannes Paul II. Prosessen frem mot kanonisering ble påbegynt i 1981.

## Referanser


## Eksterne lenker
* Kort biografi Fra nettsidene til Opus Dei
* https://web.archive.org/web/20040712001013/http://www.catholic-forum.com/saints/saintj12.htm
* http://www.josemariaescriva.info/
* Bøker av Josemaría Escrivá (engelsk, siden kan også leses på andre språk, blant annet svensk)
NOK

**Nok** eller **NOK** kan bety:
* Nok, en forhistorisk kultur
* Nok Air, et flyselskap
* Norsk krone, en valuta referert ved ISO 4217
* Nasjonal olympisk komité
* Norges olympiske komité
* Norsk Opplagskontroll
* Nord-Ostsee-Kanal, en kanal
* Nokia, et firma referert ved ticker
Prelat

**Prelat** (via middelnedertysk *prelate*, fra middelalderlatin *praelatus*, «hersker, embetsmann, føydalherre; høytstående geistlig») er en kleriker (høytstående geistlig person) som har en spesiell jurisdiksjon i den katolske kirke over et område eller en gruppe mennesker. Normalt er en prelat en biskop, men kan også ha lavere rang, spesielt dersom det dreier seg om å styre et område i en overgangsperiode. Betegnelsen benyttes særskilt innenfor Den katolske kirke, men kan også benyttes innenfor andre kirkesamfunn.

## Prelatur
Det fins også to typer katolske jurisdiksjoner som heter *prelatur* (fra middelalderlatin *praelatura*, «geistlig verdighet, embete») , og som ligger i rang mellom et bispedømme og et apostolisk vikariat:
* Territorialprelaturer brukes om en rekke territorielle jurisdiksjoner. I&nbsp;Norge er Tromsø stift og Trondheim stift territorialprelaturer. En bispeviet som leder slike prelaturer som overhyrder, kalles *biskop-prelat * (av) .. De kan også ledes av prester, som i så fall fører tittelsen *prelat* (av) ..
* Personalprelaturer kan brukes for organisering av ikke-territorielle kirkelige organisasjoner. Opus Dei (latin: «Guds verk») er for tiden det eneste personalprelaturet.

## Æresprelat
En æresprelat er en person som har prelatstittel uten å utøve noen myndighet av den grunn alene. *Se [[Monsignore]]*.

## Referanser


## Eksterne lenker
*
Delaunay-Belleville

**Automobiles Delaunay-Belleville** var et fransk bilmerke fra St. Denis sur Seine.

På begynnelsen av 1900-tallet var de blant de mest ettertraktede bilene i verden. Tsar Nikolas II hadde merket som sin favoritt. I 1908 laget firmaet et tsar-modell kalt SMT (*Sa Majeste le Tsar*) med en 11,8 liters motor. Den kjente franske anarkisten Jules Bonnot brukte en Delaunay-Belleville for sitt første ran.

De fleste modellene hadde motor med seks sylindre i rekke, med en rund radiator som gjorde dem lett gjenkjennelige. I slutten av 1920-årene gikk firmaet over til å produsere lastebiler og militære kjøretøy.

## Referanser
Dodge

**Dodge** er et amerikansk bilmerke eid av Stellantis. Den første bilen ble produsert i 1914, og før 1928 het merket **Dodge Brothers Motor Vehicle Company**.

Dodge-brødrene, John og Horace, var med å finansiere starten på bilmerket Ford i 1902, og produserte deler for Ford i begynnelsen.  Fra 1914 produserte de personbiler, og fra 1917 produserte de lastebiler, først for den amerikanske hæren, men senere også kommersielt. I 2005 er 78% av produksjonen pickuper og lastebiler.

Dodge var tidligere eid av FCA US LLC (tidligere kjent som Chrysler Group LLC). Etter fusjonen mellom Groupe PSA og Fiat Chrysler Automobiles i 2021 er Dodge en del av konsernet Stellantis.

## I Norge

Merket var ikke gammelt før det fantes en importør i Norge, allerede i 1916 hadde Aktieselskabet Auto tatt tak i det, og de holdt på frem til 1930.

I 1983 tok **[[MøllerGruppen|MøllerGruppen AS]]** opp import og salg av Dodge gjennom selskapet Møller US Import AS. Etter hvert ble det merkene Chrysler og Jeep som dette selskapet importerte og solgte. Som en følge av at Daimler-Benz og Chrysler Corp slo seg sammen til DaimlerChrysler, ble Møller US Import i 2003 solgt til Bertel O. Steen som blant annet er importør av Mercedes-Benz i Norge.

Fra 31. november 2011 ble avtalen sagt opp. Dette var en del av en større prosess der produsenten sa opp alle importører i Europa.

FCA Norway AS importerer i dag Alfa Romeo, Fiat, Jeep og Fiat Professional til Norge. I dag blir markedet for Chrysler og Dodge ikke sett på som stort nok for å drive offisiell import.

## Referanser


## Eksterne lenker
* 
* Offisiell hjemmeside til den norske importøren
* Artikkel om Dodge på Bilnorge.no
* WPC Club of Norway 
* Dodge performance parts
Vojens kommune

**Vojens kommune** er en tidligere kommune i Sønderjyllands amt i Danmark. Kommunen ble dannet ved kommunalreformen i 1970, men ble ved kommune- og regionreformen 2005–07 innlemmet i Haderslev kommune i den nye Region Syddanmark.

## Borgermestre
* Nis Mikkelsen (V) 1998–2006
* Markvad Hovmøller (S) 1994–1997
* Nis Mikkelsen (V) 1990–1993
* Peter Petersen (S) 1974–1989
* Therkel Jensen (V) 1970–1974

## Referanser
Aabenraa kommune (1970–2006)

**Aabenraa kommune** (tysk: *Apenrade*, frisisk: *Apenrua*) er en tidligere kommune i Sønderjyllands amt i Danmark. Kommunen ble dannet ved kommunalreformen i 1970, og ble ved Kommunalreformen (2007) slått sammen med kommunene Bov, Lundtoft, Rødekro og Tinglev til den nye Aabenraa kommune i Region Syddanmark. Dens areal er nå på 951 km² og den har 60&nbsp;044 (2007) innbyggere. 

## Borgermestre
* Poul Thomsen (V) 2002–2006
* Jørgen Witte (S) 1990–2002
* Jens Terp–Nielsen (V) 1986–1990
* Camma Larsen–Ledet (S) 1970–1986

## Referanser

 

 


## Eksterne lenker
* Kommunalstatistikk: NetBorger Kommunefakta fra KMD alias Kommunedata
* Kommunesammenslåinger og naboer: Eniros kart over de nye kommunene
* Fil med informasjon om sogn og kommuner
* Kommuner i tall fra Danmarks Statistik
* Kommunens egne nettsider
* Aabenraa kommunes nye nettsted
Brædstrup kommune

**Brædstrup kommune** var en kommune i Vejle amt i Danmark. Administrasjonssenteret var Brædstrup.

Kommunen ble dannet ved kommunalreformen i 1970 ved sammenslåing av fem sognekommuner.
Ved regionreformen 2007 gikk den inn i nye Horsens kommune i Region Midtjylland sammen med Gedved kommune og Horsens kommune (1970–2006).

Det ble avholdt folkeavstemning i Sønder Vissing Sogn og Voerladegård Sogn i Brædstrup kommune den 20. april 2005 om eventuell tilknytning til Skanderborg kommune fra 2007. Sønder Vissing Sogn sluttet seg til Horsens med 67,4 % mot 31,3 % av stemmene, mens Voerladegård Sogn valgte Skanderborg med 63,8 % av stemmene, 35,5 % gikk til Horsens.

## Borgermestre
* Torkild Skifter (V) 2002–2006
* Preben S. Andersen (V) 1994–2001
* Vagn Vejen Petersen (V) 1977–1993
* Hans Mikkelsen (Lokal liste) 1970–1977

## Referanser
Børkop kommune

**Børkop kommune** er en tidligere kommune i Vejle amt i Danmark. Kommunen ble dannet ved kommunalreformen i 1970, men ble ved kommune- og regionreformen i 2005–07 innlemmet i den nye storkommunen Vejle kommune i Region Syddanmark.

Børkops egen borgermester Leif Skov (Socialdemokratiet) ble ved kommunevalget høsten 2005 valgt til borgermester også for den nye storkommunen.

## Borgermestre
* Leif Skov (S) 1998–2006
* Thorvald Bang-Jensen (V) 1990–1997
* Bent Engstrøm (S) 1986–1989
* Thorvald Bang-Jensen (V) 1978–1985
* Hans Bjerre Hansen (V) 1970–1978

## Referanser
Forbund

**Forbund** er en som oftest landsdekkende organisasjon. Den kan være en sammenslutning av enkeltmedlemmer, foreninger, eller klubber med felles interesse. En sammenslutning av organisasjoner med felles interesse kalles paraplyorganisasjon.

I betydningen *[[føderasjon]]* benevnes et forbund av stater som en forbundsstat. Eksempler på slike statsforbund er Russland, Sovjetunionen, USA, Tsjekkoslovakia, Tyskland og Nigeria.
Padborg

**Padborg** (tysk **Pattburg**) er en stasjonsby og grenseby i Aabenraa kommune i Region Syddanmark i Danmark. I 2023 hadde byen 4&nbsp;325 innbyggere.

I 1970–2006 var Padborg  administrasjonssenter i tidligere Bov kommune.

## Referanser
Buffalo R1

**Buffalo R1** var en prøvesprengning av en atombombe under en britisk operasjon. Detonasjonen ble utført i Maralinga i Australia 27. september 1956. Bomben var på 15 kilotonn (63 terajoule)

## Se også
*Liste over prøvesprengninger
Plugged!

***Plugged!*** er et konsertalbum med Marius Müller og Funhouse, utgitt i 1994 på Sonet. Albumet ble spilt inn på Rockefeller Music Hall 30. oktober 1993.
## Sporliste
Sanger skrevet av Marius Müller, hvis ikke annet er oppgitt.

# «World Turning»
# «I Ain't Beggin'» (Clas Yngström)
# «Love»
# «Soul of a Man» (Blind Willie Johnson)
# «Higher»
# «Tears»
# «If It Kills Me»
# «Papa Was a Rolling Stone» (Norman Whitfield / Barrett Strong)
# «Boom Boom» (John Lee Hooker)
# «All Along the Watchtower» (Bob Dylan)
# «Little Wing» (Jimi Hendrix)
# «Oh, Well» (Peter Green)
# «Your Blues» (Müller / Kjetil Saunes)

## Medvirkende
### Funhouse
* Marius Müller – vokalist, gitar
* Pål Reinertsen – bassgitar, vokal
* Totto Hansen – trommer
### Øvrige
* Tellef Haugen – fuzzgitar på *Tears*
* Frode Hermansen - tekniker 
* Andy MacPherson - miksing 
* Morten Lund - mastering
* Arild Nordgaard - scenemanager 
* Anne Manglerud - fotograf
* Niels-Erik Heger - artwork

## Referanser


## Kilder
*Marius Müller's Funhouse – ''Plugged!'' på Discogs

## Eksterne lenker
*
Joseph Parecattil

**Joseph Parecattil** (født 1. april 1912 i Kindagoor i Travancore, død 20. februar 1987 i Cochin) var erkeepark av Ernakulam for katolske troende av syro-malabarisk ritus (også kalt *«kaldeisk-malabarer»*) 1956&ndash;1984, og en av Den katolske kirkes kardinaler. Han deltok på Annet Vatikankonsil 1962&ndash;1965.

Han ble kreert til kardinal i 1969 av pave Paul VI.

Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal *Joseph Parecattil* (1912-1987) *1953 

## Referanser


## Eksterne lenker
* Biografi på The Cardinals of the Holy Roman Church
Boltzmann

:*Se også: [[Ludwig Boltzmann]] og [[Boltzmanns konstant]]*

**Boltzmann** var en prøvesprengning av en atombombe under Operation Plumbbob. Detonasjonen ble utført på Nevada Test Site (NTS), Area 7 i USA 28. mai 1957. Bomben var på 12 kilotonn (50 terajoule) og bar et stridshode av typen XW-40.

## Se også
*Liste over prøvesprengninger
Egtved kommune

**Egtved kommune** er en tidligere kommune i Vejle amt i Danmark. Kommunen ble dannet ved kommunalreformen i 1970, men ble ved kommune- og regionreformen i 2005-07 innlemmet i den nye storkommunen Vejle kommune i Region Syddanmark.

Forlikspartiene krevde folkeavstemninger i både Vester Nebel Sogn og Øster Starup Sogn i Egtved, og 19. april 2005 stemte et flertall på 67 % i Vester Nebel for tilslutning til Kolding kommune, mens Øster Starup med et flertall på 61 % valgte Vejle i likhet med resten av Egtved kommune. 

Kommunen er internasjonalt kjent for et godt bevart funn av en kvinnegrav, *[[Egtvedpiken]]*, fra bronsealderen, en gang rundt 1360 f.Kr., og som ble avdekket i 1921. Egtvedpiken blir i dag oppbevart på Det danske Nationalmuseet, men flere minnesmerker markerer det arkeologiske funnet på Egtved, blant annet en minnestein og et lite museum.

Egtved kirke ligger i den tidligere kommunen.

## Borgermestre
* Sonny Berthold (V) 1998–2007
* Jørgen Petersen (V) 1984–1998
* Kristian Jessen Hansen (V) 1974–1984
* Marius Kyed (V) 1970–1974

## Referanser
Theodor von Guérard

**Theodor von Guérard** (født 1863, død 1943) var en tysk politiker (Det katolske sentrumspartiet) under Weimarrepublikken. Han var riksminister for justis, samferdsel og de okkuperte områder i regjeringen Müller II, og samferdselsminister under regjeringen Brüning I. Han forlot regjeringen etter press fra president Hindenburg, og ble etter dette borte fra politikken.

## Referanser
Fredericia kommune

**Fredericia kommune** er en kommune i Region Syddanmark, tidligere Vejle amt, i det østlige Jylland. Kommunen ble opprettet ved kommunalreformen i 1970 og kommunalreformen i 2007 endret ikke kommunegrensene. Fredericia kommune hadde i 2007 en befolkning på 49&nbsp;260, i 2013 50&nbsp;374 og i 2023 hadde kommunen 52&nbsp;173 innbyggere.

Den største byen i kommunen er Fredericia, som også er administrasjonssenter.

Fredericia er et viktig samferdselsknutepunkt og øst for byen går Lillebæltsbroen over 
til øyen Fyn, med både vei- og jernbaneforbindelse. I Skærbæk ligger hovedkvarteret til det danske energiselskapet DONG Energy. Her ligger også kraftanlegget Skærbækverket. 

Fredericia kommune vant Dansk Idrætsforbunds pris som * Årets Idrætskommune* i 2006. 

## Politikk
### Borgermestre
* Peder Tind (V) 2026–
* Christian Bro (S) 2024–2025
* Steen Wrist Ørts (S) 2021–2024
* Jacob Bjerregaard (S) 2014–2020
* Kenny Bruun Olsen (V) 2013–2014
* Thomas Banke (V) 2010–2013
* Uffe Steiner Jensen (S) 1998–2010
* Jørn Bent Nielsen (S) 1982–1998
* Richard Pedersen (S) 1970–1982

### Kommunalrådet 2005–

## Noter



## Referanser
 

 

 


## Eksterne lenker
*
Climax

***Climax*** kan sikte til:

* Climax (sprengning) &ndash; en prøvesprengning av en atombombe under Operation Upshot-Knothole
* Climax (1954) &ndash; en amerikansk TV-serie fra 1954
* Coventry Climax &ndash; Motorprodusent til Formel 1-biler på 1960-tallet
Oak

**Oak** var en prøvesprengning av en atombombe under Operation Hardtack I. Detonasjonen ble utført på Enewetak lagoon i Stillehavet 29. juni 1958. Bomben var på 8,9 megatonn  (37 petajoule.) og er den sjette største prøvesprengningen av en atombombe detonert av USA. Bomben bar et stridshode av typen W/Mk-53 og ble detonert på en lekter 2,5 meter over havoverflaten. Den etterlot seg et  meter bredt og et 62 meter dypt krater.

## Se også
* Liste over prøvesprengninger

## Referanser


## Eksterne lenker
* Gallery of U.S. Nuclear Tests
* OperationHARDTACK Basic Effects Structures and Materiel
* Operation HARDTACK Military Effects Studies: Underwater Tests
* Operation HARDTACK High Altitude Tests
Nedstrand

**Nedstrand** er et tettsted i Tysvær kommune i Rogaland. Tettstedet har rundt 950 innbyggere og ligger ved Nedstrandsfjorden. Stedet er et turmål med mange fjelltopper og skoger. Den høyeste toppen er Lammanuten som er 630 moh, deretter følger Skrubburdnuten på 591 og Stølanuten på 577 moh. 

## Nedstrand sogn
Nedstrand kyrkje ligger i Hindaråvåg, som også er bosted for sognepresten i Nedstrand sogn og som i praksis utgjør gamle Nedstrand kommune. Nedstrand prestegjeld og kirke ble tidligere kalt Hinderå, og det har vært kirke på stedet siden middelalderen. I 1881 ble det vedtatt å kalle sognet Nedstrand etter strandstedet som ligger rundt 3 km øst for kirken. Dagens kirke er en laftet langkirke fra 1868. 

## Historie
Nedstrand var egen kommune fram til 1964 og hadde ved sammenslåingen da den nye storkommunen Tysvær ble etablert, drøyt 1&nbsp;000 innbyggere. Fram til 1970-årene hadde Nedstrand sentrum flere forretninger, foruten lensmannskontor, bakeri, postkontor og bank. Både bankfilialen og postkontoret ble nedlagt i 1990-årene. Det er fortsatt tre landhandlerier i drift i det gamle kommunesenteret, alle tre tilknyttet Joker-kjeden, i tillegg til legekontor.

## Utdanning og helse
I Nedstrand er det en barne- og ungdomsskole, en videregående skole, Tveit Vidaregåande Skule, barnehage og sykehjem. Tveit Vidaregåande Skule ble startet som en jordbruksskole i 1877 og har lange tradisjoner knyttet til landbruk. Det er også en dagligvareforretning med Post i butikk.

## Fritidsaktiviteter
I Hindaråvåg ligger også idrettsanlegget med en stor ballbinge, en grusbane og en kunstgressbane. Det er også et bygdehus med svømmebasseng og innebane. Det blir ofte brukt til fester og turneringer.
Soknatun som ligger rett utenfor Hinderåvåg, blir ofte brukt til ungdomskvelder og møter. 

## Turisme
*Himakånå* er en spektakulær fjellformasjon i Nedstrand og som henger ut over Lysevatnet og Nedstrandsfjorden, 357 m.o.h. Fjellformasjonen er et populært turistmål som gjerne blir kalt for Nedstrands svar på Trolltunga. 

## Referanser


## Eksterne lenker
* Nedstrand - tidligere kommune - Store norske leksikon 
* Nedstrand bygdahus og Nedstrand IL  - Tysvær kommune 
* Nedstrand Info
Agustín Parrado García

** Agustín Parrado García ** (født 5. oktober 1872 i Fuensaldaña i Spania, død 8. oktober 1946 i Granada) var en av den katolske kirkes kardinaler, og var erkebiskop av Granada 1934&ndash;1946. 

Han ble kreert til kardinal i 1946 av pave Pius XII, med *[[Sant'Agostino]]* som tittelkirke.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Kardinal Francisco de Solís Folch de Cardona (1713-1776) *1749
* Biskop Agustín Ayestarán y Landa (1738-1804) *1772
* Erkebiskop Romualdo Antonio Mon y Velarde (1749-1819) *1804
* Kardinal Francisco Javier de Cienfuegos y Jovellanos (1776-1847) *1819
* Kardinal Cirilo de Alameda y Brea (1781-1872) *1832
* Kardinal Juan de la Cruz Ignacio Moreno y Maisanove (1817-1884) *1857
* Erkebiskop Victoriano Guisasola y Rodríguez (1821-1888) *1875
* Kardinal José María Cos y Macho (1838-1919) *1886
* Patriark Julián de Diego y García Alcolea (1859-1927) *1905
* Kardinal *Agustín Parrado García* (1838-1919) *1886

## Referanser


## Eksterne lenker
* Biografi på The Cardinals of the Holy Roman Church
Hedensted kommune

**Hedensted kommune** er en dansk kommune i Region Midtjylland  på østsiden av Jylland. Den har en befolkning på 47&nbsp;606 innbyggere (2023) og administrasjonssenteret ligger i Hedensted.

Kommunen ble etablert ved kommunalreformen i 2007 gjennom sammenslåing de tidligere kommunene Hedensted, Juelsminde og Tørring-Uldum, unntatt ett sogn.

Den tidligere kommunen lå i Vejle amt og ble dannet ved kommunalreformen i 1970. Den hadde et areal på 137,36 km², og en befolkning i 2005 på i alt 16&nbsp;877 innbyggere.

## Politikk
### Forberedelser til kommunesammenslåingen i 2007
I folkeavstemning 19. april 2005 valgte innbyggerne i Grejs sogn å knytte seg til den nye Vejle kommune, mens resten av sognene i Tørring-Uldum gikk med i den nye kommunen Hedensted.

Ved kommunalvalget i 2005 ble sosialdemokraten Jørn Juhl Nielsen valgt til leder for sammenslåingskomiteen og ny borgermester for den sammenslåtte kommunen. 

### Borgermestre
* Ole Vind (V) 2022–
* Kasper Glyngø (S) 2018–2021
* Kirsten Terkilsen (V) 2010–2017
* Jørn Juhl Nielsen (S) 2007–2009

### Kommunalrådet

* 

## Noter



## Referanser
 

 
 
 
 
 



## Eksterne lenker
*
Giuseppe Paupini

**Giuseppe Paupini** (født 25. februar 1907 i Mondavio ved Fano i Italia, død 18. juli 1992 i Roma) var en av Den katolske kirkes kardinaler, og var tilknyttet det pavelige diplomati og Den romerske kurie. Han var bl.a. nuntius i Guatemala/El Salvador og i Colombia, og var storpønitentiar 1973–1984.

Han deltok på Annet Vatikankonsil 1962–1965.

Han ble kreert til kardinal i 1969 av pave Paul VI.

Han deltok i konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Sebastiano Martinelli (1829-1892) *1896
* Kardinal Donato Raffaele Sbarretti (Tazza) (1856-1939) *1900
* Kardinal Valerio Valeri (1883-1863) *1927
* Kardinal *Giuseppe Paupini* (1907-1992) *1956

## Referanser


## Eksterne lenker
* Biografi på The Cardinals of the Holy Roman Church
Pierre-André-Charles Petit de Julleville

** Pierre-André-Charles Petit de Julleville ** (født 22. november 1876 i Dijon i Frankrike, død 10. desember 1947 i Rouen) var en av den katolske kirkes kardinaler, og var erkebiskop av Rouen 1936&ndash;1947.

Han ble kreert til kardinal i 1946 av pave Pius XII, med *[[Santa Maria in Aquiro]]* som tittelkirke.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1876-1947) *1901 
* Kardinal *Pierre-André-Charles Petit de Julleville* (1876-1947) *1927

## Referanser


## Eksterne lenker
* Biografi på The Cardinals of the Holy Roman Church
Gedved kommune

**Gedved kommune** var en kommune i Vejle amt i Danmark. Administrasjonssenteret var Gedved.

Kommunen ble dannet ved kommunalreformen i 1970 ved sammenslåing av fire sognekommuner. Ved regionreformen i 2007 gikk den inn i nye Horsens kommune i Region Midtjylland sammen med Brædstrup kommune og Horsens kommune (1970–2006).

## Borgermestre
* Ejgil W. Rasmussen (V) 1986–2006
* Mogens Heilesen (V) 1970–1985

## Referanser
Give kommune

**Give kommune** er en tidligere kommune i Vejle amt i Danmark. Kommunen ble dannet ved kommunalreformen i 1970, men ble ved kommune- og regionreformen i 2005-07 innlemmet i den nye storkommunen Vejle kommune i Region Syddanmark.

Oppmannen for kommune- og regionreformen foreslo 21. april 2005 å avholde folkeavstemning i *Ringive Kirkedistrikt* og *Lindeballe sogn* i Give kommune for å avgjøre om de skulle høre til Billund eller Vejle. Utfallet ble at Ringive og Lindeballe valgte å gå med resten av Give kommune inn i Vejle kommune.

## Borgermestre
*  Villy Dahl Johansen (Lokal liste) 1998–2006
*  Curt Nielsen (Lokal liste) 1978–1997
*  Anders Klarskov Jensen (V) 1970–1978

## Referanser
Ramsfjellet

**Ramsfjellet** er skogdekt fjell i Sveio kommune i Hordaland. Toppen har en høyde på 150 meter over havet. Fjellet ligger sør fra Paddeveien, øst fra Mølstre og vest fra Tveitfjellet. Fjellet har to topper, og nedenfor fjellet ligger Furuvatnet.

Fra Kvednaneset går det merka sti i kupert terreng opp til fjellet. 

Man kan gå til Ramsfjellet fra mange steder, blant annet stien mellom Tveit og Fjellstad som går forbi fjellet. Man kan komme til fjellet fra Paddeveien, men en må gå i terreng med åser og unngå områder med myrområder.

Man kan også komme til Ramsfjellet fra Mølstre. Det går sti litt av veien, men stien går ikke helt til fjellet. En god del av turen går i naturterreng og man kan greit gå i terrenget og komme til Ramsfjellet fra Mølstre. Det er god utsikt fra Ramsfjellet.

## Referanser
Pashtunistan

**Pashtunistan** er det pashto-dominerte området i Afghanistan og Pakistan. Pakistans (og tidligere Britisk Indias) del består av et område fra Chitral (i Nord-Pakistan) til Sibi (i Sørvest-Pakistan). Dette afghanske området blir henvist til som Khyber Pakhtunkhwa, også kjent som «Afghania» (*afghan* er det persiske ordet for pashtoer).

Språket i området er pashto.

Pashtoene er delt av Durand-linjen, en nesten tilfeldig grense mellom Afghanistan og Pakistan. De afghanske pashtoene har siden grensen ble opprettet, kjempet for å forene det pashto-dominerte området i Afghanistan og Pakistan.